

3. januar 2020

I medfør af § 37 stk. 1 i Forretningsordenen for Inatsisartut, fremsætter jeg følgende spørgsmål til Naalakkersuisut:

**Spørgsmål til Naalakkersuisut:**

1. **Naalakkersuisut har haft høring på udkast til bekendtgørelse om kystnært fiskeri efter hellefisk. Det fremgår i forslaget til Selvstyrets bekendtgørelse nr xx af xx xxx 20xx om kystnært fiskeri efter hellefisk, at bekendgørelsen forventes træde i kraft pr. 1. Januar 2020.

- Hvornår planlægger Naalakkersuisut at nævnte bekendtgørelse træder i kraft?**
2. **Er det fortsat Naalakkersuisut´s målsætning, at alle fiskeområder kystnært bliver reguleret via forvaltningsområder?**
3. **Vil Naalakkersuisut oplyse, hvormange hellefisk, der er blevet fanget i 2019 i de områder, som endnu ikke er reguleret via forvaltningsområder?**
4. **Vil Naalakkersuisut oplyse, hvor meget den faktiske hellefiskefiskeri kystnært har været i forhold til den biologiske rådgivning for 2019?**
5. **Har Naalakkersuisut andre oplysninger med relevans for emnet?**

 (Medlem af Inatsisartut Sofia Geisler, Inuit Ataqatigiit)

**Begrundelse:**

Det fremgår i [https://naalakkersuisut.gl/da/Høringer/Arkiv-over-høringer/2019/Hellefisk](https://naalakkersuisut.gl/da/H%C3%B8ringer/Arkiv-over-h%C3%B8ringer/2019/Hellefisk) at høringsfristen var dateret den 22. November 2019. Det fremgår også i høringsmaterialet, at bekendtgørelsen forventes at træde i kraft 1. Januar 2020. Vi er nu inde i det nye år, og det er endnu ikke meldt ud om, hvornår bekendtgørelsen træder i kraft. Det er baggrunden for de ovenstående spørgsmål til Naalakkersuisut.

Jeg ønsker at mine spørgsmål bliver besvaret inden for 10 arbejdsdage.